
Dragii mei, și 
sfinții au fost copii 
ca și voi. Aveau me- 
reu drag de tot ce 
era frumos și bun, 
jucându-se cu bucu- 
rie și crescând cu credinţă și dra- 
goste. Iată povestea Sfântului 
Onufrie, a cărui sărbătoare este 
în fiecare an, pe data de 12 iunie. 





Cu sute de ani în urmă, dom- 
nea peste regatul său un împărat 
puternic și credincios, dar care 
nu avea nici un fecior. 

Chiar dacă îmbătrânise, nu-şi 
pierduse nădejdea și, împreună 
cu împărăteasa, se 

A rugau în fiecare zi, 
a dă cerându-I lui 
LR Dumnezeu 

să le binecuvânteze casa cu un 
băiat care să moștenească tronul. 

Și bunul Dumnezeu S-a îndu- 
rat de rugăciunile lor și iată că 
peste puțină vreme împărăteasa 
a născut un prunc frumos, pe care 
l-au botezat Onufrie, nume care 
înseamnă „mereu fericit”. 

Impăratul, care își iubea ne- 
spus feciorul, ca orice părinte, se 
ruga mereu pentru el. 

Și iată că, printr-o minune 
dumnezeiască, a apărut în fața 
împăratului un înger îmbrăcat în 
lumină, în toată splendoarea și 
strălucirea lui, care i-a spus: 

- Dumnezeu m-a trimis să 
îţi spun că acest prunc va aduce 
multă bucurie şi binecuvântare 
celor din jur. 


- Doamne, ce veste bună! | 

gâlceava cețăţii, străin de rostu- 
rile împărăției, în locuri retrase 
şi liniștite. 

- Dar, bunule înger, nu el va 
moșteni tronul? Dacă va fi depar- 
te, cine va conduce împărăţia? 

- Mărite împărate, Dumnezeu 
le poartă tuturor de grijă! Dacă 
vrei binele copilului, du-l cât mai 
departe de aici!, îi spuse îngerul. 

Apoi, dispăru la fel de m 
repede după cum apăruse. 

Deși îi era tare A 
greu, regele și-a Pl. 83 
luat fiul și a 
plecat cu el 
spre hotarul 
împărăției. 










După ce au mers cale lungă să 
le-ajungă, s-au oprit la porţile unei 
mănăstiri de pe meleaguri înde- 
părtate. Călugării l-au „înfiat” pe 
micul prinț, făgăduind să-l crească 
în credinţă și cumpătare. 

împăratul le-a mulțumit din 
suflet și, punându-și nădejdea îi în 
> m Dumnezeu, l-a lăsat 





pe prunc la mănăstire și s-a 
întors la treburile împărăției... 
Și uite-așa au trecut câțiva 
anișori, iar copilașul a crescut. 
Se învățase să meargă 
singur, în fiecare zi, 







să-i ceară călugărului de la bucă- 
tărie câte o bucată de pâine. 
Pleca mulțumit rupându- și pentru 
sine doar o bucăţică, să-și astâm- 
pere foamea, și dispărea î în bise- 
rică cu restul pâinii. Călugării, 
care munceau de zor primprejurul 





mănăsțirii, se întrebau nedumeriți 

ce face băiatul cu pâinea, că doar 

nu o sta în biserică să mănânce? 
De fapt, micuțul Onufrie se 

ducea grăbit la icoana 

Maicii Domnului cu 

Pruncul în brațe 





și așeza în fața icoanei bucata 
de pâine, spunându-i Prun- 
cului Iisus din icoană: 

- Și Tu ești mic și 
poate Ți-o fi și 
Ție foame... 

Uite, Ți-am 

adus pâine 
proaspătă, 

să mănânci 

și Tul 



















Apoi pleca bucuros și 
mulțumit. Dar călugării, 
neștiind nimic din toate 
acestea, s-au hotărât 
să îl dezveţe pe copil 
să mai intre cu pâinea în biserică. 

Așa se face că, într-o zi, când 
micul Onufrie a venit iar să ceară 
o bucată de pâine, căci i se făcuse 
foame, părintele călugăr de la bu- 
cătărie i-a zis răspicat că azi nu 
primește nici o firimitură. Să se 
ducă în biserică să ia pâinea de 
unde a pus-o! 

Nedumerit, băieţelul a plecat 
cu lacrimi mari în ochi... 

A intrat în biserică, s-a dus la 
icoana Maicii Domnului cu Mântu- 
itorul, s-a așezat în genunchi și a 
început să-L roage pe Pruncul Tisus: 


= Am venit la Tine, fiindcă 
mi-e foame și părintele nu vrea 
să-mi dea nimic de mâncare... Așa 
că, Te rog frumos, dă-mi și mie o 
bucăţică de pâine, că și eu Ți-am 
dat când am avut... 

Chiar în acea clipă, o dumne- 
zeiască minune s-a întâmplat: 
Pruncul Iisus, zugrăvit în icoană, 
Și-a întors privirea către băiat, 
i-a zâmbit și, aplecându-Se din 
braţele Sfintei Sale Maici, i-a 
întins micuţului Onufrie o pâine 
mare și frumoasă, caldă și cu mi- 
ros îmbietor. Băiețelul s-a lumi- 
nat la chip, a mulțumit frumos și a 
plecat cu pâinea în brațe, dar cu 
mare greutate, căci nu era doar o 
bucăţică de pâine, cum dusese el 
la icoană, ci o pâine mare și grea, 


pe care copilașul de doar câţiva 
anișori abia o putea ține în brațe. 
Să fiind mai mult decât ar fi vrut 
el să mănânce, s-a dus cu ea la 
părintele stareţ și la ceilalți 
călugări să le 
dea și lor. | ) j 





- Ia uitaţi ce mi-a dat mie 
Pruncul Tisus!, zise cu bucurie 
copilul, mândrindu-se cu ditamai 
pâinea proaspătă din brațele sale. 

Călugării toți au rămas uimiţi 
de minunea 

săvârșită 

Părintele stareț a se 


tuturor câte o bucată din sfânta % 
pâine, ca să fie spre binecuvânta- 
re şi învățătură. Călugării au măr- 
turisit că niciodată n-au mâncat 
ceva atât de bun! Desigur, căci 
pâinea era „frământată din dra- 
goste, „coaptă” la flacăra cre- * 
dinței și dăruită lor printr-o mi- 
nune atât de frumoasă, cum doar 
Dumnezeu Milostivul poate face ! 

Cu timpul, băiatul a devenit 
un tânăr plin de râvnă și credință. 
Prin strădania sa şi cu ajutor dum- 
nezeiesc, a ajuns un mare sfânt. 
S-a retras în pustiu, unde a dus o 
viață simplă și binecuvântată. De 
aceea în icoane apare îmbrăcat 
sumar, căci se mulțumea cu puțin, 
având o fire blândă și smerită. 





Sfântul Onufrie este 

un exemplu de dragoste 

și credință, o icoană a 
simplităţii și smereniei. 

In amintirea dragostei 

pe care el, încă de mic copil, 
a avut-o pentru Dumnezeu, 
copiii spun această rugăciune: 


„Sfinte Părinte Onufrie, 
ție, când erai copil, ţi-a 
dat Pruncul Hristos o pâi- 
ne mare şi frumoasă şi, de 
aceea, te rugăm ca prin 
rugăciunile tale să ne rân- 
duieşti şi nouă toate cele 
spre trebuinţa trupului şi 
sufletului, pentru ca astfel 
să putem creşte mari şi să 
urmăm pilda vieţii tale ! 

Amin 1” 

CO MATEIAȘ 
SP cărţi & spectacole 


Cărţile şi spectacolele sunt 
prezentate pe site-ul 


www EEE L.ro 


tel: 0723.19.29.09 


